alexandrainst/scandi-wiki huggingface dataset:
DBS

DBS eller Den Beste Sykkel er eit norsk sykkelmerke opphavleg frå Jonas Øglænd i Sandnes. 

Selskapet blei grunnlagt av Jonas Øglænd i 1892 i Sandnes, den gongen under namnet Øglænd Cyklelager. I starten var det ein agent for den tyske produsenten Hengstberg, seinare òg for det amerikanske merket The World. Øglænd monterte sjølv syklane. Andre merke som Øglænd òg monterte var Fram og Viking. I 1906 opna Øglænd sin nye sykkelfabrikk i Langgata 6 i Sandnes, der starta selskapet sin eigen produksjon av syklar. I 1932 tok Øglænd i bruk merkenamnet Den Beste Sykkel (DBS) etter ein namnekonkurranse. Det var ein 12 år gammal gut som kom med det vinnande forslaget. I åra etter åra voks DBS, og i 1949 eksporterte dei sin første sykkel.

I løpet av 1960-talet gjorde konkurransen at fortsett sykkelproduksjon kravde modernisering av produksjonen. Som eit svar på dette bygde DBS ein ny sykkelfabrikk på Kvål industriområde på (Ganddal) i Sandnes som stod klar i 1972. Etter kvart begynte selskapet å slite med konkurransen frå lågkostland i Austen, spesielt Kina. I 1989 vart Øglænd DBS AS seld til svenske Monark, som igjen vart ein del av konsernet Cycleurope i 1996, som står bak merke som Monark, Crescent, Peugeot og Bianchi. Det er i dag ikkje lenger sykkelproduksjon ved sykkelfabrikken i Sandnes, men produktutvikling, marknadsføring, sal og logistikk blir framleis leia frå Sandnes.

Andre sykkelmerke som vart produserte av DBS
 Svithun: Varemerke for Maskinhuset i Stavanger, brukt på syklar seld av m.a. Gresvig, G-Sport.
 Vello: Brukt på syklar seld gjennom Samvirkelaga.

Nokre sykkelmodellar produsert av DBS

Kjelder 
Denne artikkelen bygger på «DBS» frå ,  den 1. september 2012 k.

Bakgrunnsstoff 

DBS' historie  (kortfatta)
Vi besøker en stor norsk sykkelfabrikk, Teknikk for alle,  Nr. 12, 1949.

Norske sykkelfabrikantar
Skipingar i 1892
Næringsliv i Sandnes
Sykkelmerket Trygg

Trygg var eit sykkelmerke frå P.T. Helleberg på Lillehammer.

Sykkelen vart produsert av delar frå andre fabrikantar. På Helleberg vart dei så slipt, fornikla og lakkerte før dei vart sette saman til den ferdige sykkelen.

Produksjonene kunne komme opp i 1000 til 2000 syklar i året.

Kjelder
 
 

T
Trygg

Trygg kan syna til: 

 Motormerket Trygg
 Sykkelmerket Trygg
Den syriske borgarkrigen

Den syriske borgarkrigen er ein væpna politisk konflikt i Syria. Han er utkjempa mellom styrkar som stør regimet til den sitjande presidenten Bashar al-Assad, og dei som ynskjer å fjerna han frå makta. Borgarkrigen byrja med gateprotestar i mars 2011, men vart etter kvart prega av aukande væpna konflikt. Han vart då av stadig fleire kalla ein borgarkrig, mellom anna Raudekrossen.

Kjelder 
 Timeline: Violence in Syria  av Reuters

Bakgrunnsstoff 
 Samleside om Syria ved VG.no
 Syria's war - samleside om krigen hjå BBC

Syriske krigar
Konfliktar i 2011
Konfliktar i 2012
2011 i Syria
2012 i Syria
Krigføring på 2000-talet
Den syriske borgarkrigen
Borgarkrigar i 2010-åra
2013 i Syria
2014 i Syria
2015 i Syria
Asiatiske borgarkrigar
Konfliktar i 2013
Konfliktar i 2014
Konfliktar i 2015
Syrisk politikk
Opprørarar i Syria
Bahrainske krigar
Krigar med Hizbollah
Iranske krigar
Irakiske krigar
Jordanske krigar
Qatarske krigar
Saudiarabiske krigar
Tyrkiske krigar
Emiratarabiske krigar
USA-amerikanske krigar
Lefstad sykkelfabrikk

Lefstad sykkelfabrikk (Leftstad sportsforretning) vart etablert den 7. april 1892 i Trondheim av Johan Peter Lefstad, men alt i 1888 hadde Johan Lefstad starta med sykkelimport frå Austerrike. Dei første åra dreiv firmaet utelukkande med import og reparasjon av syklar. 

På slutten av 1920-talet lanserte fabrikken to syklar: Nidaros, og den litt billegare og enklare Styria. Fabrikken hadde på midten av 1930-talet ein årsproduksjon på mellom 2000 og 2500 syklar. Lefstad vann i 1930 gullmedalje på Trøndelagsutstillingen for Nidaros-sykkelen.

Lefstad sykkelfabrikk produserte òg eigne mopedar og motorsyklar. Nidaros motorcycle vart produsert seint på 1910-talet av Lefstad. Nidarosmopeden blei produsert i tida 1956–1958. Sykkelproduksjonen blei avvikla på slutten av 1950-talet då det var dårleg omsetting for småskalaproduksjon. 

Selskapet er i dag vidareført som Lefstad sportsforretning.

Kjelder
Adresseavisen 7. april 1982
Arbeider-avisa 16. mars 1993

Norske sykkelfabrikantar
Tidlegare norske selskap
Næringsliv i Trondheim
Skipingar i 1892
Den norske filmfestivalen i Haugesund

Den norske filmfestivalen i Haugesund blir arrangert i byen kvar haust. Festivalen er eit aksjeselskap som har Film & Kino, Rogaland fylkeskommune og Haugesund kommune som eigarar. Kronprins Haakon er høg beskyttar for festivalen og Liv Ullmann er ærespresident.  Det blir vist filmar frå mange ulike land og Amandaprisen blir utdelt i tilknyting til festivalen.

Den fyrste filmfestivalen vart halden i Drøbak i 1973. Festivalen heldt fram i åra som fylgte, men flytte no rundt frå by til by i Noreg. Amandaprisen vart utdelt fyrste gongen i 1985, og filmfestivalen vart arrangert fast i Haugesund frå og med 1987.  Dei seinare åra har også New Nordic Films vorte arrangert under festivalen. Dette er eit forum for auka internasjonal lansering av nye, nordiske filmar.

Andre prisar 

I tillegg til Amandautdelinga blir det delt ut fleire prisar under festivalen. Desse er:

 Den norske filmkritikarprisen
 Gledessprederen
 Publikumsprisen
 Viaplay Nordiske Filmpris Haugesund
 The Norwegian International Film Festival and Liv Ullmann's Honorary Award
 Haugesund bys faun
 Andreasprisen 
 Arne Hestenes' journalistpris

Fotnotar 

Filmfestivalar i Noreg
Skipingar i 1973
Kultur i Haugesund
1973 i Noreg
Rachel Corrie

Rachel Aliene Corrie () var ein amerikansk menneskerettsaktivist og medlem av International Solidarity Movement (ISM), som vart knust til daude av ein israelsk pansra bulldoser som høyrde til den israelske hæren, mens ho prøvde å verne ein palestinsk heim frå ulovleg riving i 2003. Skodespelet My Name Is Rachel Corrie er basert på livet hennar.

Litteratur
 Rachel Corrie. Let Me Stand Alone, W.W. Norton & Company, 2008
 My Name is Rachel Corrie (skodespel), W.W. Norton & Company
 Corrie, Rachel. Letter from Palestine. Voices of a People's History of the United States. Red. Howard Zinn og Anthony Arnove. New York: Seven Stories Press. pp. 609–610. ISBN 978-1-58322-628-5

Menneskerettsforkjemparar
Folk frå Washington
Marius Corbett

Marius Corbett () er ein sørafrikansk tidlegare spydkastar. Han overraska stort og vart verdsmeister i øvinga under VM 1997 i Athen. Under konkurransen forbetra han sin personlege rekord med 4,50 meter. Hans personlege rekord er 88,75 m.

Aktiv
Corbett synte allereie i unge år store evner som spydkastar. Han vart verdsmeister for juniorar i 1994 med eit kast på 77,98 meter.

Under friidretts-VM i Athen i 1997 kvalifiserte han seg til finalen som tiandemann, med eit kast på 80,72 m. I finalen opna han med 76,58 m og låg på tiandeplass etter den fyrste omgangen. I andre omgang slengde han spydet 88,40 m, ny personleg rekord med langt over fire meter, og tok leiinga framom tre kastarar som alle nådde over 86-metersstreken i same omgangen. Corbett fekk opp eit nytt godt kast i tredje omgangen, nøyaktig meteren kortare enn det som skulle vise seg å ha vore vinnarkastet. Ingen andre kastarar kom over 87 meter, Steve Backley var nærast då han i siste omgangen vann sølvmedaljen med 86,80 m.

I 1998 vart Corbett afrikameister då han i Dakar kasta spydet 79,82 m. Seinare same året oppnådde han sitt aller lengste kast, 88,75 m, då han vann samveldeleikane i 1998. Vinnarresultat står som sørafrikansk rekord også i 2012.

Corbett slutta spydkastinga i 2001.

Medaljar og plasseringar i internasjonale meisterskap
VM 1997 i Athen: Gullmedalje – 88,40 m, framom Steve Backley (86,80 m)
VM 1999 i Sevilla: Utslått i kvalifiseringa (76,34 m)

Kjelder
Denne artikkelen bygger på «Marius Corbett» frå ,  den 2. september 2012.  
 

Sørafrikanske friidrettsutøvarar
Spydkastarar
Folk frå Potchefstroom
Vanleg grøndusk

Vanleg grøndusk er ein fleirårig grønalge som veks i Atlanterhavet, Austersjøen og Middelhavet. Han er vanleg langs heile kysten i Noreg. Planten veks på berg og steinar.

Utsjånad 
Planten er 5–20 cm høg, noko stiv, mørkegrøn og særleg rikt utstyrt med greintafsar. Forgreininga er tett, og greintafsane kan vere korte eller lange og retta til ulike sider. Tafsane er bygd av trådar av sylindriske celler i enkel rad.

Utbreiing 
Vanleg grøndusk er registrert i Austersjøen, Nordsjøen og Nord-Atlanteren og i Middelhavet, og i desse landa: Polen, Nederland, Belgia, Frankrike, Storbritannia, Irland og Noreg.

Førekomst i Noreg 
Ein kan finna arten på 15-20 m djupn, men han er elles typisk for grunt vatn der han går inn som undervegetasjon i sagtangbeltet.

Kjelder 
 Denne artikkelen bygger på «Vanlig grønndusk» frå ,  den 2. september 2012.''  
 Floraen i farger 2, Arne Pedersen og Jørgen Vasshaug, H. Aschehoug & Co. ( W. Nygaard ).
Referansar

Bakgrunnsstoff

 Algar
 Sjøplantar i Noreg
Charlotte i Nord-Carolina

Charlotte er den største byen i delstaten Nord-Carolina i USA. Bykommunen har ei flatevidd på 629,0 km² og 772 627 ibuarar. I storbyområdet bur 1 758 038 personar.

Byen er fylkessete for Mecklenburg County og ligg i dei sørlege delane av delstaten, nær grensa til Sør-Carolina. Charlottes økonomiske utvikling, dominert av finansnæringar, var sterk gjennom 1990- og 2000-talet. Bank of America har hovudkontor i byen. 

Byen har namn etter den britiske dronninga Charlotte av Mecklenburg-Strelitz, gift med Georg III av Storbritannia.

Fotnotar

Kjelder

Denne artikkelen bygger på «Charlotte, North Carolina» frå ,  den 2. september 2012.  

Byar i Nord-Carolina
Nord-Carolina
Oppkallingar etter Charlotte av Mecklenburg-Strelitz
Caster Semenya

Mokgadi Caster Semenya () er ein sørafrikansk mellomdistanseløpar som spesialiserer seg på 800 meter og 1500 meter for kvinner. Caster Semenya er kjend for å ha blitt kjønnstesta av det internasjonale friidrettsforbundet i 2009, noko som førte til debatt rundt kjønnstesting innan idretten.

Karriere 

Caster Semenya deltok i sitt fyrste VM i friidrett i 2009 i Berlin. Her vann ho gull på 800 meter med tida 1.55,45. Tidlegare same året hadde ho vorte afrikansk juniormeister på både 800 meter og 1500 meter og dei nye tidene hennar var markert raskare enn ho hadde sprunge tidlegare. Etter desse to sigrane valde det internasjonale friidrettsforbundet å gjennomføra ein kjønnstest på henne, noko som førte til sterke reaksjonar og ein ny debatt om kjønnstesting innan idretten. Caster Semenya fekk ikkje delta på tevlingar før resultata frå kjønnstesten var klåre, men i november 2009 vart det avgjort at ho fekk behalda premiane frå tevlingane i 2009.

For å verna om privatlivet hennar, vart ikkje resultata frå kjønnstesten til Caster Semenya offentleggjort. Men den 6. juli 2010 fekk Semenya igjen lov til å driva internasjonal toppidrett igjen. Under VM i friidrett 2011 i Daegu tok ho sølvmedaljen på 800 meter. Ho deltok også under sommar-OL 2012 i London, der ho var flaggberar for landet sitt. Her tok ho igjen sølvmedalje på 800 meter på tida 1:57,23. Både i Daegu og i London vart ho slått av russiske Marija Savinova.

Kjelder 

Denne artikkelen bygger på «Caster Semenya» frå ,  den 2. september 2012.  
Fotnotar 

Sørafrikanske friidrettsutøvarar
Deltakarar under sommar-OL 2012
Friidrettsutøvarar under sommar-OL 2012
Mellomdistanseløparar
Fra Angelico

Fra Angelico, fødd Guido di Pietro mellom 1386 og 1400 i Vicchio ved Firenze, døydde 18. februar 1455 i Roma, var ein målar under den italienske ungrenessansen som arbeidde i Firenze. Giorgio Vasari skildrar han i sitt Vitae som ein målar med eit sjeldant og framifrå talent.

Liv og gjerning 
Guido di Pietro vart fødd i Vicchio i Mugello i Toscana, nær Fiesole. Om foreldra hans veit ein ingen ting. Han er tidlegast nemnt i eit dokument datert oktober 1407, då han under namnet Guido di Pietro vart knytt til dominikanarordenen. Eit seinare dokument viser at han var målar, då han får betaling for utført arbeid i Santo Stefano del Ponte-kyrkja. Fyrste provet på at Angelico var ordensbror (=«Fra») av dominikanarordenen er frå 1423, der vert han for fyrste gong nemnd som Fra Giovanni.

Fra Angelico fekk fyrst opplæring som illuminator. Sannsynlegvis arbeidde han saman med broren Benedetto, også han ein dominikanarmunk. Klosteret San Marco i Firenze, der Fra Angelico budde i lang tid, har fleire manuskript ein trur heilt eller delvis er laga av han.

Cellene i San Marco-klosteret i Firenze er for ein stor del måla av Fra Angelico. Bileta skulle hjelpe munkane til bøn og kontemplasjon. Klosteret er i dag nesten i sin heilskap eit museum.

Han er også kjent som il Beato Angelico, hans samtidige kjende han elles som Fra Giovanni da Fiesole. Allereie i hans levetid, eller kort tid etter, vart han omtala som Il Beato (=Den salige), som refererer til hans framifrå meisterskap i skildringa av kristne motiv.

Grava hans ligg ved Santa Maria sopra Minerva-kyrkja i Roma.

Fra Angelico vart saligkåra av pave Johannes Paul II i 1982.

Bakgrunnsstoff 

Italienske målarar
Døde den 18. februar
Døde i 1455
Målarar frå 1400-talet
Arabatbukta

Arabatbukta (ukrainsk Арабатська затока, russisk Арабатский залив, krimtatarisk Arabat körfezi) ligg på austsida av Krimhalvøya i Azovhavet i Ukraina.

Sjå òg
 Arabatneset

Kjelder

Denne artikkelen bygger på «Bay of Arabat» frå ,  den 2. september 2012.

Bakgrunnsstoff
 Arabattragedien

Geografi på Krimhalvøya
Bukter i Ukraina
Azovhavet
Krimtatarisk

Krimtatarisk er eit språk som vert tala av krimtatarar. Det er eit tyrkisk språk tala på Krimhalvøya, i Sentral-Asia (hovudsakleg Usbekistan) og den krimtatariske diasporaen i Tyrkia, Romania, Bulgaria. Det må ikkje forvekslast med tatarisk.

I dag er det meir enn 260 000 som talar krimtatarisk på Krimhalvøya og kring 150 000 i Sentral-Asia (hovudsakleg Usbekistan). Det er estimert at kring fem millionar folk med opphav frå Krimhalvøya bur i Tyrkia, etterkomarar etter emigrantar på 1800- og 1900-talet.

Språket vert rekna som eit av dei mest utryddingstruga i Europa.

Kjelder
Denne artikkelen bygger på «Crimean Tatar language» frå ,  den 2. september 2012. 
 oppgav desse kjeldene:

Bakgrunnsstoff
 Linguistic corpus of Crimean Tatar language
 Russisk-krimtatarisk ordbok 

agglutinerande språk
Tyrkiske språk
Språk
Språk i Ukraina
Språk i Russland
Språk i Tyrkia
Språk i Romania
Språk i Bulgaria
Berezanestuaret

Berezanestuaret eller Berezanskyi Liman (ukrainsk Березанський лиман, tyrkisk Büzülu liman) er eit ope estuar ved nordkysten av Svartehavet, vest for byen Otsjakiv. Ho er 26 km lang, 4 km brei i sør. Ho er skild frå sjøen av ein sandbanke der ein 640 meter lang kanal går gjennom. Kysten er høg. To elvar, Berezan og Sasyk, munnar ut i estuaret.

Sjå òg
 Dnestrestuaret
 Hryhorivskyestuaret
 Khadzjibeyestuaret
 Tyligulestuaret
 Sukhyiestuaret

Kjelder
Denne artikkelen bygger på «Berezan Estuary» frå ,  den 2. september 2012.  
 

Estuar i Ukraina
Bukter i Ukraina
Estuar i Svartehavet
Bugestuaret

Bugestuaret (ukrainsk Бузький лиман) er eit estuar i Sørlege Bug. Det er 82 km lang og opp til 11 km breitt. I lag med Dneprestuaret dannar det Dnepr-Bugestuaret. Byen Mykolaiv ligg ved Bugestuaret.

Kjelder
Denne artikkelen bygger på «Bug Estuary» frå ,  den 2. september 2012.  
 

Dnepr-Bugestuaret
Bukter i Ukraina
Estuar i Ukraina
Dneprestuaret

Dneprestuaret eller Dnepr Liman (ukrainsk Дніпровський лиман) er eit ope oligohalint estuar nord i Svartehavet, sør i Ukraina. Den største byen ved estuaret er Otsjakiv. Estuaret er 55 km langt og 17 km breitt. Middeldjupna er 6-7 meter og det er 12 meter på det djupaste. 

Estuaret har samband til Svartehavet via eit 3,6 km breitt sund (mellom Otsjakivneset og Kinburnneset). Sørbreidda av estuaret er lågt og sandete, medan nordbreidda er opp til 20-35 meter høg. 

Dneprestuaret dannar i lag med Bugestuaret Dnepr-Bugestuaret.

Kjelder
Denne artikkelen bygger på «Dnieper Estuary» frå ,  den 2. september 2012.  
 

Dnepr-Bugestuaret
Bukter i Ukraina
Estuar i Ukraina
Dnepr-Bug-estuaret

Dnepr-Bugestuaret (ukrainsk Дніпровсько-Бузький лиман) er eit ope estuar, eller liman, av dei to elvane Dnepr og Sørlege Bug. Det ligg på nordkysten av Svartehavet, sør i Ukraina. Den viktigaste byen ved estuaret er Otsjakiv.

Estuaret består av to delar, det breie Dneprestuaret (55 km langt, opp til 17 km breitt), og det smale Bugestuaret (47 km langt, frå 5 til 11 km breitt). I snitt er djupna 6–7 m og den største djupna er 12 m.

Estuaret vert nytta som skipslei, som fritidsområde og fiske.

Kjelder
Denne artikkelen bygger på «Dnieper-Bug Estuary» frå ,  den 2. september 2012.  
 

Estuar i Ukraina
Estuar i Svartehavet
Bukter i Ukraina
Diamond League

Samsung Diamond League er eit årleg friidrettsstemne som vert arrangert av det internasjonale friidrettsforbundet kvart år. Diamond League vart skipa fyrste gongen i 2010 som erstatning for den tidlegare Golden League.

I motsetnad til Golden League, der målet var å auka profilen til dei leiande europeiske friidrettstevlingane, prøver Diamond League å styrkja friidrett på verdsbasis. Diamond League er fordelt på ulike stemne i dei ulike medlemslanda over ein periode på fleire månader. I 2012 gjekk Diamond League frå mai til september. Noreg er også eit medlemsland i Diamond League og Bislett Games var i 2012 ein del av Diamond League.

Kjelde 

Denne artikkelen bygger på «Diamond League» frå ,  den 2. september 2012.

Bakgrunnsstoff 

 Offisiell nettside

Friidrettsstemne
Skipingar i 2010
Dofinivkaestuaret

Dofinivkaestuaret, Store Adzjalykestuaret eller Dofinisvkyj Liman (ukrainsk Дофінівський лиман, Великий Аджалицький лиман, russisk Дофиновский лиман, Большой Аджалыцкий лиман, tyrkisk Büyük Adcalik liman), er eit brakksvassområde sør i Ukraina, 12 km aust for Odessa. Området er eit estuar til den vesle steppeelva Store Adzjalyk, som renn ut i estuaret i nord. Estuaret er 8 km lang og kring 1 km breitt. Vatnet er særs grunt, 1,2 meter på det djupaste, men i snitt mindre enn 50 cm.

Ein sandbanke ligg mellom estuaret og Svartehavet, men ein kunstig kanal, kring ein meter brei, går ut til havet.

Kjelder
Denne artikkelen bygger på «Dofinivka Estuary» frå ,  den 2. september 2012. 
 oppgav desse kjeldene: 
 Starushenko L.I., Bushuyev S.G. (2001) Prichernomorskiye limany Odeschiny i ih rybohoziaystvennoye znacheniye. Astroprint, Odessa, 151 pp. (på russisk)
 North-western Black Sea: biology and ecology, Eds.: Y.P. Zaitsev, B.G. Aleksandrov, G.G. Minicheva, Naukova Dumka, Kiev, 2006, 701 pp.

Sjå òg
 Berezanestuaret
 Tyligulestuaret
 Khadzjibeyestuaret
 Dnestrestuaret
 Sukhyjestuaret

Estuar i Svartehavet
Bukter i Ukraina
Estuar i Ukraina
Eliška Misáková

Eliška Misáková () var ein tsjekkoslovakisk turnar.

Sommar-OL 1948
Misáková var ein del av den tsjekkoslovakiske OL-troppen i 1948. Ho vart sjuk på turen til London, og vart send til sjukehus i Uxbridge. Der fekk ho påvist poliomyelitt, og døydde same dag som lagtevlinga fann stad. 
 
Věra Růžičková var reserve, og måtte difor delta i staden for Misáková. Saman med Miloslava Misáková, systra til Eliška, og resten av laget vann dei lagtevlinga med 4,95 poeng føre Ungarn. Under medaljeutdelinga var det tsjekkoslovakiske flagget merkt med eit svart sørgjeband. 

I eit intervju i 2008 fortalde lagveninnane at Eliška vart sjuk på flyet då dei var på veg til London, men at dei trudde det berre var influensa. Feberen auka, og då ho kom seg til sjukehuset vart det stadfesta at det var poliomyelitt. Ho vart lagd i jarnlunge, mista evna til å prate, vart lam i armane og dagen etter vart ho lam i beina. Like etter tevlinga fekk lagvennane vite at Eliška hadde døydd.   
 
Misáková vart tildelt ein gullmedalje in memoriam av Den internasjonale olympiske komitéen.

Kjelder
Denne artikkelen bygger på «Eliška Misáková» frå ,  den 2. september 2012.  
 

Folk frå Kojetice
Tsjekkoslovakiske turnarar
Tsjekkoslovakiske deltakarar under sommar-OL 1948
Turnarar under sommar-OL 1948
Dødsfall under OL
Odessabukta

Odessabukta er ei bukt i Svartehavet mellom Kapp E eller eller Nord-Odessa-neset i nord og Velykyj Fontan-neset i sør. Langs kysten av bukta ligg Langeronneset og Malyj Fontan-neset. I nordvest ligg estuara Kujalnik og Khadzjibej på andre sida av Kujalnik-Khadzjibej-sandbanken.

Odessabukta får ferskvasstilførsel frå elvane Dnepr, Dnestr og Donau. Saltinnhaldet i overflatevatnet er 10–17‰, og i tilfelle med oppvelling opp til 18‰, og somme år berre 5–7‰.

Byen Odessa og hamna der ligg ved kysten av bukta.

Kjelder

Denne artikkelen bygger på «Gulf of Odessa» frå ,  den 2. september 2012. 
 oppgav desse kjeldene:

Bukter i Svartehavet
Bukter i Ukraina
Bislett Games

Bislett Games er eit årleg friidrettsstemne som blir halde på Bislett stadion i Oslo, vanlegvis den fyrste fredagen i juni. Dei siste åra har Bislett Games vore ein del av Diamond League.

Historie 

I 1946 arrangerte ein EM i friidrett på Bislett stadion. Etter dette starta ein tradisjon med å ha årlege stemne frå 1947 som gjekk under namna «Oslo-leikane», «Haust-leikane», «Septemberleikane» og «Norden-USA». Stemna sleit med økonomien sjølv om det stadig vart sett nye verdsrekordar. Difor gjekk Osloklubbane IL i BUL, Sportsklubben Vidar og Idrettsklubben Tjalve saman og skipa Bislett-alliansen. Same året heldt Idrettsklubben Tjalve sitt jubileumsstemne, der australiaren Ron Clarke sette verdsrekord på 10 000 meter. Mange reknar dette som det fyrste Bislett Games, men det blei arrangert av Bislett-alliansen året etter, i 1966. Dei fyrste åra blei det arrangert to stemne i året, men etter kvart blei det eitt sommarstemne.

Ein av arrangørane til 1966-stemnet var telemarkingen Arne Haukvik. Han var tidlegare Sp-politikar, men medlem i BUL og manager for Ron Clarke. Når Clarke var i Noreg, budde han gjerne heime hjå Haukvik i Groruddalen, og viss journalistane ringte og ville intervjua han, vart dei inviterte på jordbær og fløyte i hagen. Dette vart byrjinga til Haukvik sine «Jordbærselskap» og pressetreff dagen før Bislett Games tok til. I 2001 flytte ein pressetreffet til Oslo Rådhus. Haukvik døydde av kreft i 2002. 

Bislett Games har vorte arrangert på Bislett stadion kvart år sidan 1966. Einaste unntaket var i 2004, då stadionet vart ombygd. Dette året arrangerte ein Bislett Games på Fana stadion i Bergen.

Bislett-medaljen 

Frå 1966 blei også Bislett-medaljen innstifta, retta mot markante utøvarar og prestasjonar under leikane. Dei fyrste mottakarane var langdistanseløparen Thor Helland, spydkastaren Terje Pedersen og sprintaren Carl Fredrik Bunæs.

Kjelder 

Denne artikkelen bygger på «Bislett Games» frå ,  den 2. september 2012.

Bakgrunnsstoff 

 Historia til Bislett Games på dei offisielle nettsidene  

Skipingar i 1966
Friidrettsstemne
Idrett i Oslo
Friidrett i Noreg
Idrettstilskipingar i Oslo
In memoriam

In memoriam er eit omgrep frå latin som tydar 'til minne'. Det kan nyttast om avdøde personar, til dømes i epitafar og nekrologar.
«In memoriam» er også tittelen på ei rekkje verk innan ulike kunstsjangrar.

Film
In Memoriam (1977), spansk film regissert av Enrique Brasó med Geraldine Chaplin og José Luis Gómez i hovoudrollene

 Musikk 
Klassiske verk
 Overture i C, «In Memoriam», overture av Arthur Sullivan
 In memoriam, eit symfonisk dikt av Douglas Moore
 In Memoriam, sørgemarsj av Jean Sibelius
 In Memoriam av Arnold Bax
 In Memoriam av Havergal Brian
 In Memoriam av Lepo Sumera
 In Memoriam: George Gershwin, for solo piano, komposisjon av Vic Carnall frå 2012, til minne om George Gershwin (1898-1937) då det var 75 år sidan han døydde

AlbumIn Memoriam: Hungarian Composers, Victims Of The HolocaustIn Memoriam av L. Spratlan, 2009 
 In Memoriam av Living Sacrifice, 2005
 In Memoriam av Modern Jazz Quartet
 The Autumn Stone av Small Face, gjeve ut i forkorta form som In MemoriamAnnan bruk
 In Memoriam A.H.H. eller berre In Memoriam, eit dikt av Alfred, Lord Tennyson frå 1850 
 "in memoriam", dikt knytte til signaturen E.J. Thribb i bladet Private Eye dataspelet In Memoriam eller Missing: Since January'', eit dataspel frå 2003

Kjelder
Denne artikkelen bygger på «In memoriam» frå ,  den 18. februar 2017.  
 

Latinske ord og uttrykk
Dødsskikkar